《冷泉堂》
宋代·宋孝宗

山中秀色何佳哉，一峰独立名飞来。
参差翠麓俨如画，石骨苍润神所开。
忽开彷像来宫囿，指顾已惊成列岫。
规模绝似灵隐前，面势恍疑天竺后。
孰云人力非自然，千岩万壑藏云烟。
上有峥嵘倚空之翠岭，下有潺湲漱玉之飞泉。
一堂虚敞临清沼，密荫交加森羽葆。
山头草木四时春，阅尽岁寒人不老。
圣心山光水色无尽时，长将挹向杯中渌。